Source: http://docplayer.fi/16246055-Siikjarven-hoitosuunnitelma.html
Timestamp: 2018-12-13 09:29:42+00:00
Document Index: 10428631

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SIIKJÄRVEN HOITOSUUNNITELMA - PDF
Download "SIIKJÄRVEN HOITOSUUNNITELMA"
1 Somero Someron vesienhoitosuunnitelma Osaraportti XVII SIIKJÄRVEN HOITOSUUNNITELMA
2 SISÄLLYS 1 JOHDANTO 2 2 YLEISTÄ 2 3 SIIKJÄRVI 3 OSA A 5-24 SIIKJÄRVEN VALUMA-ALUEKARTOITUS Sanna Tikander ja Jari Hietaranta (2005) Turun ammattikorkeakoulu kestävän kehityksen koulutusohjelma. 17 s. + liitteet 2 kpl Liite 1. Taulukko 1. Vihdin havaintoaseman vuosilaskeuma-arvot Taulukko 2. Valuma-aluekartoituksen ravinnekuormitusarvioinnissa käytetyt kuormitusarvot Taulukko 3. Veden rehevyystasoluokitus Liite 2. Siikjärven koko valuma-alueen kartta OSA B SIIKJÄRVEN VEDENLAATU Happitaloustutkimukset. Varsinais-Suomen kalavesien hoito (2005) Vedenlaadun yhteenveto. Sanna Tikander (2005) Turun ammattikorkeakoulu, kestävän kehityksen koulutusohjelma 5 s. + liitteet 6 kpl Liite 1. Siikjärven vedenlaadun tutkimuksia Liite 2. Siikjärven syvyyskartta ja vedenlaadun näytepisteet Liite 3. Siikjärven uimaveden valvontatuloksia Liite 4. Yleisen käyttökelpoisuusluokituksen luokkarajat Liite 5. Yleisen käyttökelpoisuusluokituksen kriteerit Liite 6. Jokioisten säähavaintoaseman sademäärä ja lämpötila vuosina ja vuosien keskiarvot OSA C SIIKJÄRVEN KOEKALASTUKSET Tomi Sukula (2005) Lounais-Suomen kalastusalue. 5 s. OSA D SIIKJÄRVEN KASVILLISUUSKAROITUS Arto Kalpa / Biota BD s. + liitteet 2 kpl Liite 1 Siikjärveltä kesällä 2004 havaitut varsinaiset vesikasvilajit ja joitakin rantalajeja Liite 2 Siikjärven kasvillisuus OSA E SIIKJÄRVEN HOITOSUUNNITELMA Sanna Tikander ja Jari Hietaranta (2005) Turun ammattikorkeakoulu, Kestävän kehityksen koulutusohjelma. 9 s. LIITTEET Liite 1 Hankkeen tutkimukset järvittäin 1
3 1 JOHDANTO Someron kaupunki käynnisti keväällä 2004 kaksivuotisen järvien hoitosuunnitelmahankkeen, jonka tavoitteena oli tutkia 22 Somerolla sijaitsevan järven tilaa ja laatia näille järvikohtaiset hoitosuunnitelmat. Hankkeen alkuun panevana voimana oli Someron vesiensuojeluyhdistyksen vesistövetoomus, jossa esitettiin yhdistyksen ja paikallisten ihmisten huoli alueen vesistöjen tilasta. Hoitosuunnitelmien lisäksi Someron vesienhoitosuunnitelma - hankkeen tavoitteena oli lisätä yhteistä toimintaa ja vuorovaikutusta järvillä. Hanke sai rahoitusta EU:n tavoite IIohjelmasta. Hankkeen ohjausryhmässä toimivat hankekoordinaattorit Jari Hietaranta ja Sanna Tikander Turun ammattikorkeakoulun Kestävän kehityksen koulutusohjelmasta, Timo Klemelä, Leena Eino, Andreas Ramsay, Tero Pirttilä ja Esko Vuorinen Someron kaupungista, Antti Lammi ja Juha- Pekka Triipponen Lounais-Suomen ympäristökeskuksesta, Pertti Kuisma Someron kalastusalueesta ja Matti Torkkomäki Someron vesiensuojeluyhdistyksestä. Sellaisilta järviltä joista oli runsaasti aikaisempaa tutkimustietoa tai aikaisempien tutkimusten perusteella ei ollut havaittavissa huolestuttavaa kehitystä järven tilassa, ei tämän hankkeen yhteydessä tehty lisäselvityksiä. Suurin osa hankkeeseen kuuluvista järvistä oli kuitenkin sellaisia joista oli varsin vähän tutkimustietoa. Näistä tehtiin laajasti erilaisia esiselvityksiä. Hankkeen aikana toteutettujen kartoitusten raportit ja järvikohtaiset hoitosuunnitelmat esitellään Iso- ja Vähä-Pitkustaa ja Iso- ja Pikku-Ätämöä lukuun ottamatta järvittäin jokainen omassa raportissaan. Koska Pitkustat ja Ätämöt ovat keskenään lähekkäisiä järviä ja niiden valuma-alueet ovat yhteisiä, ne käsitellään järviparien yhteisessä raportissa. Hoitosuunnitelma - hankkeen järvet ja osaraportit ovat: Arimaa (Osaraportti I) Halkjärvi (Osaraportti II) Heinjärvi (Osaraportti III) Iso- ja Vähä-Pitkusta (Osaraportti IV) Iso-Valkee (Osaraportti V) Iso- ja Pikku-Ätämö (Osaraportti VI) Kovelo (Osaraportti VII) Lahnalammi (Osaraportti VIII) Lammijärvi (Osaraportti IX) Levo-Patamo (Osaraportti X) Mustajärvi (Osaraportti XI) Myllyjärvi (Osaraportti XII) Oinasjärvi (Osaraportti XIII) Pikku-Valkee (Osaraportti XIV) Poikkipuoliainen (Osaraportti XV) Salkolanjärvi (Osaraportti XVI) Siikjärvi (Osaraportti XVII) Särkjärvi (Osaraportti XVIII) Valkjärvi (Osaraportti IXX) Vesajärvi (Osaraportti XX) 2 YLEISTÄ Turun ammattikorkeakoulun opiskelija Sanna Tikander teki valuma-aluekartoituksia 13 järveltä, vedenlaadun tutkimuksia tekivät Lounais-Suomen vesi- ja ympäristötutkimus ja Varsinais- Suomen kalavesienhoito Oy yhteensä 13 järveltä. Osa vesianalyyseistä tehtiin Salon seudun kansanterveystyön kuntayhtymän laboratoriossa. Tutkija Arto Kalpa Biota BD:stä teki kasvillisuuskartoituksia 11 järveltä, Lounais-Suomen kalastusalue teki 11 järveltä koekalastuksia ja 9 järven syvyyskartoitukset. Särkjärven sedimentistä Joni Savela teki progradu tutkielman. Limnologi Päivi Joki-Heiskala (Salon Järvitutkimus) teki kevättalvella 2005 Pitkusta-järvien vedenlaadun tutkimuksia ja syksyllä 2005 tehtiin kolmelta järveltä vedenlaadun lisätutkimuksia. Hankkeen tutkimukset on koottu järvittäin raportin loppuun liitteeseen 1. 2
4 Kesällä 2004 hankejärvillä tehtiin valuma-aluekartoituksia, koekalastuksia ja kasvillisuuskartoituksia. Kesän kartoitusten raportit valmistuivat keväällä Loppukesästä 2004 otettiin ensimmäiset kolmen sarjaan kuuluvat vedenlaadun näytteet. Leudon ja sateisen alkutalven johdosta joulukuulle suunnitellut talvinäytteenotot toteutettiin vasta tammikuussa Talven kerrostuneisuuskauden lopulla, maaliskuussa 2005, otettiin sarjan viimeiset näytteenotot. Syksyllä 2004 Oinasjärven koululla, Somerniemellä, järjestettiin yleisötilaisuus, jossa esiteltiin keväällä alkanutta järvienhoitohanketta ja kesän aikana toteutettuja kartoituksia. Toinen yleisötilaisuus järjestettiin keväällä Siinä esiteltiin valmistuneet tutkimusraportit ja järvien nykytilakartoitukset. Kartoitusten pohjalta järvet jaettiin vedenlaadun ja muiden ominaisuuksien perusteella järviryhmiin. Kesällä 2005 järjestettiin järviryhmittäisiä kokouksia, joihin kutsuttiin mahdollisimman moni järven valuma-alueen asukas tai maan omistaja mukaan. Tilaisuuksissa pohdittiin järvien tilaa ja hoitomahdollisuuksia sekä selvitettiin asukkaiden kiinnostusta järvienhoitoon. Järvikohtaisia kokouksia järjestettiin kaiken kaikkiaan 8 kpl ja tilaisuuksissa oli yhteensä puolentoista sataa osallistujaa. Yhteistä kaikille tilaisuuksille oli osallistujien vilpitön kiinnostus oman järven tilasta ja huoli uhkaavista muutoksista järvillä. Mitä huolestuttavammassa kunnossa järvet olivat, sitä enemmän oli myös tilaisuudessa osallistujia. Järvien tilan huononeminen saa selvästikin ihmiset liikkeelle. Melko hyvässä tilassa olevilla järvillä osallistuminen ennakoivaan hoitoon on vähäisempää. Järven hoitamiseen on kuitenkin syytä ryhtyä jo ennen kuin tilanne järvellä on huolestuttava, sillä hyvän tilan ylläpitäminen on huomattavasti helpompaa kuin jo huonoon tilaan päässeen järven kunnostaminen entiselleen. 3/62 3 SIIKJÄRVI Käsillä oleva raportti on Someron vesienhoitosuunnitelma-hankkeen osaraportti XVII - SIIKJÄRVEN HOITOSUUNNITELMA. Siikjärvellä tämän hankkeen yhteydessä toteutettiin valuma-alue-, kasvillisuus- ja syvyyskartoitus, koekalastuksia kesällä 2004 ja vedenlaadun tutkimuksia loppukesästä 2004 ja talvella Tähän raporttiin on koottu hankeen aikana toteutetut tutkimukset sekä lyhyet yhteenvedot järven aikaisemmista tutkimuksista. Raportin tarkoitus on selvittää Siikjärven nykyistä tilaa ja muutoksia järvessä sekä ennen kaikkea esitellä erilaisia nimenomaan Siikjärven hoitoon soveltuvia menetelmiä. Kiitämme Somerniemen metsänhoitoyhdistyksen edustajaa Kuisma Munteria metsänhoidon tilaan liittyvistä tiedoista. Kiitämme myös hankkeen ohjausryhmää ja Someron kaupungin ympäristönsuojelusihteeriä Timo Klemelää sekä hankkeeseen osallistuneita tutkijoita hyvästä yhteistyöstä sekä myös kaikkia muita hankkeessa mukana olleita. Somerolla Sanna Tikander Jari Hietaranta 3
5 Tutkimuksia ja kirjallisuutta Siikjärvestä Vedenlaatutietoja: Näytteenottotuloksia vuosilta: 1983, 1999, 2000, 2004 ja 2005 Pohjasedimentin lietteen redox-pitoisuuksia (Vogt 2000) Vogt, H. (2000) Someron Ylänköjärvien vedenlaatu ja tila vuonna 2000 sekä järvien hoidon perusteet. Someron vesiensuojeluyhdistys ja Someron kaupunki Kasvillisuus: Kalpa, A. (2005) Someron vesienhoitosuunnitelman kasvillisuusselvitys. Biota BD Nro 12/ Someron vesienhoitosuunnitelma-hankkeen osatutkimus. Someron kaupunki, moniste50 s. Kalasto: Sukula, T. (2005) Siikjärven koekalastukset Lounais-Suomen kalastusalue. Someron vesienhoitosuunnitelma-hankkeen osatutkimus. Someron kaupunki moniste 7 s. Someron kalastusalue (2000) Someron kalastusalueen kala- ja raputalous sekä käyttö- ja hoitosuunnitelma vuosille , moniste 43 s. Syvyystiedot: Lounais-Suomen kalastusalue (2004) Syvyyskartta. Someron vesienhoitosuunnitelma hankkeen osatutkimus. Someron kaupunki. Valuma-aluekartoitus: Tikander, S. ja Hietaranta, J. (2005) Siikjärven valuma-aluekartoitus. Turun ammattikorkeakoulu, kestävän kehityksen koulutusohjelma. Someron vesienhoitosuunnitelma-hankkeen osatutkimus. Someron kaupunki moniste 20 s. + liitteet 3 kpl. Muu kirjallisuus: Koli, L. (1993) Someron vedet. Oy Amanita Production Ltd. Somero. 4
6 Osa A SIIKJÄRVEN VALUMA-ALUEKARTOITUS Sanna Tikander ja Jari Hietaranta (2005) Turun ammattikorkeakoulu, kestävän kehityksen koulutusohjelma Siikjärven valuma-aluekartoituksen maastotyöt tehtiin kesällä Raportti valmistui ja esiteltiin keväällä Seuraavassa on Siikjärven valuma-aluekartoituksen raportti kokonaisuudessaan. Tekstiä on tarkistettu uudelleen ja esille tulleita kirjoitusvirheitä on korjattu. Myös tekstin ulkoasua on muokattu tähän raporttiin sopivaksi. Raportin sisältöön ei ole tehty muutoksia 5
7 SISÄLLYS 1 TUTKIMUKSEN TAUSTA JA TAVOITTEET 7 2 VESISTÖKUORMITUSTA AIHEUTTAVIA TEKIJÖITÄ Metsätalous Metsäojitus Hakkuut Lannoitus Metsätalouden ravinne ja kiintoainekuormitus Metsätalouden vesiensuojelutoimia Uudis- ja kunnostusojitus sekä ojien perkaus Hakkuut Maanpinnan muokkaus Asutus Asutuksen vesiensuojelullisia toimia Paikallisia ohjeita Maatalous Maatalouden vesiensuojelutoimenpiteitä Laskeuma Luonnonhuuhtouma 12 3 SIIKJÄRVI Siikjärven tila 14 4 VALUMA-ALUEKARTOITUS Kenttä- ja karttatutkimukset Valuma-alueen ravinnekuormitus Asutus Maatalous Metsätalous Luonnonhuuhtouma Laskeuma 16 5 VALUMA-ALUE 17 6 KUORMITUS 19 7 RAVINNEKUORMITTAJAT Valuma-alueperäinen kuormitus 20 8 SÄRKJÄRVEN VAIKUTUS 21 9 YHTEENVETO LÄHTEET 22 LIITTEET Liite 1. Taulukko 1.Vihdin havaintoaseman vuosilaskeuma-arvot Taulukko 2. Valuma-aluekartoituksen ravinnekuormitusarvioinnissa käytetyt kuormitusarvot Taulukko 3. Veden rehevyystasoluokitus Liite 2. Siikjärven koko valuma-alueen kartta 6
8 1 TUTKIMUKSEN TAUSTA JA TAVOITTEET Siikjärven valuma-aluekartoitus on osa Someron kaupungin vuonna 2004 käynnistämää 22 järven hoitosuunnitelmahanketta. Lounais-Suomen ympäristökeskus on myöntänyt hankkeelle EU:n tavoite 2-ohjelman mukaista avustusta. Hankkeessa selvitetään järvien nykyistä tilaa vedenlaadun tutkimuksilla, kasvillisuuskartoituksilla sekä koekalastuksilla. Lisäksi järvillä tehdään valuma-alue- ja syvyyskartoituksia. Siikjärvellä tehdään hankkeen aikana valumaaluekartoituksen lisäksi järven happitalouden tutkimuksia, kasvillisuus- ja syvyyskartoitus sekä koekalastus, jonka avulla selvitetään järven kalakannan rakennetta. Hankkeen tavoitteena on tutkia järvien tilaa ja laatia kohdejärville järvikohtaiset hoitosuunnitelmat. Valuma-alueen kartoitus on oleellista suorittaa aina ennen järveen kohdistuvien hoitosuunnitelmien tekemistä. Kartoituksen avulla kunnostus- ja hoitotoimenpiteet voidaan suunnitella ja toteuttaa optimaalisesti. Siikjärven valuma-aluekartoitus on osa järven perustutkimusta ja osa laadittavaa hoitosuunnitelmaa. Kartoituksessa esitetään yleisiä vesistökuormitusta aiheuttavia tekijöitä valuma-alueilla sekä selvitetään Siikjärven valuma-alueen nykytilaa ja järveen kohdistuvaa ravinnekuormitusta. Lisäksi esitetään valuma-alueperäisen ravinnekuormituksen ongelmakohtia ja annetaan ehdotuksia käytännön toimenpiteiksi. Yksityiskohtaisempia vesiensuojelullisia toimenpiteitä järvellä ja sen valuma-alueella esitetään tulevassa hoitosuunnitelmassa. 2 VESISTÖKUORMITUSTA AIHEUTTAVIA TEKIJÖITÄ 2.1 Metsätalous Metsätaloustoimenpiteet aiheuttavat kuormitusta alapuolisiin vesistöihin ja voivat lisätä myös ravinteiden huuhtoutumista pohjaveteen. Pohjaveden laadun kannalta haitallisinta on vesien nitraattityppipitoisuuden lisääntyminen (Metsähallitus 2004). Valumavesien määrään ja laatuun ja sitä kautta vesistökuormitukseen vaikuttavia metsätalouden toimenpiteitä ovat uudis- ja kunnostusojitukset sekä metsämaan muokkaukset kuten mätästykset ja auraukset. Näiden lisäksi lannoitus lisää valumavesien ravinnepitoisuuksia. Metsähallituksen toimesta metsätalouden maanpinnan käsittelyn ja kunnostusojitusten vesistövaikutuksia on seurattu vuodesta 1995 lähtien vuosittain (Metsähallitus 2004). Seurannan tulokset osoittavat, että keveiden maanmuokkausmenetelmien vesistö- ja muutkin ympäristöhaitat ovat vähentyneet. Sen sijaan kaivinkoneilla ja kaivureilla tehtävissä erilaisissa mätästyksissä ja kunnostusojituksissa ilmenee tason selvästä parantumisesta huolimatta edelleen myös vakaviksi poikkeamiksi luokiteltavia ympäristöhaittoja (Metsähallitus 2004) Metsäojitus Metsäojitus oli 1900-luvulla laajimmin vesistöjen valuma-alueiden tilaa muuttaneita toimenpiteitä Suomessa (Metsä- ja turvetalouden vesiensuojelutoimikunta 1987). Koko metsätalousmaasta ojitettujen soiden osuus vuonna 1997 oli 18 % (Metsäntutkimuslaitos 1997). Suomen soista on ojitettu metsänparannusta varten noin 60 % soiden kokonaispinta-alasta. Etelä-Suomen soista on ojitettu noin 75 % (Heikkilä & Lindholm 1995). Metsien uudisojitus oli vilkkainta luvuilla, jonka jälkeen uudisojitus on tasaisesti vähentynyt. Metsäojitus muuttaa alueen hydrologiaa pääasiassa alentamalla pohjaveden pintaa ja muuttamalla hydraulisia ominaisuuksia (Seuna 1990). Ojien kaivu vaikuttaa etenkin hiukkasmaisten ainei- 7
9 den huuhtoutumiseen. Kiintoainespitoisuuden kasvu alapuolisissa vesistöissä onkin metsäojitusten yleisin vesistöhaitta (Ahti, Joensuu & Vuollekoski 1995). Metsäojituksen on todettu myös lisäävän erityisesti ohutturpeisten soiden fosfori- ja typpihuuhtoumia (Kenttämies ja Saukkonen 1996). Ojitus lisää vuosivaluntaa ja sitä kautta myös liuenneiden aineiden huuhtoumia. Ojien perkauksen ja kunnostuksen vaikutukset ravinne- ja kiintoaineskuormitukseen ovat tutkimuksien mukaan samaa suuruusluokkaa kuin uudisojituksissa (Manninen 1998) Hakkuut Avohakkuu vaikuttaa voimakkaasti kokonaisvaluntaa lisäävästi, koska puuston haihduttava vaikutus lakkaa. Uudistushakkuun jälkeen lähes kaikkien huuhtouman komponenttien pitoisuuden ja määrän on todettu kasvavan (Lepistö, Seuna, Saukkonen & Kortelainen 1995). Metsän uudistamiseen liitetään usein myös metsämaan muokkaus. Koneellinen muokkaus yleistyi luvulla ja nykyisin valtaosa uudisaloista muokataan koneellisesti. Raskaan muokkauksen on todettu lisäävän hakkuun jälkeisiä kohonneita ravinteiden ja kiintoaineen huuhtouma-arvoja (Ahtiainen ja Huttunen 1995). Rantapuuston hakkuut vaikuttavat myös vesistön kalakantaan. Rantapuuston säilyttäminen koskemattomana on edellytys useiden kalalajien kudun onnistumiselle. Puusto antaa suojaa ja luo varjoa estäen matalien vesien liiallisen lämpenemisen kesällä. Erityisen tärkeää rantapuustojen säästäminen on jokien ja pienten purojen rannoilla. (Metsähallitus 2004) Lannoitus Metsien lannoituksessa tärkeimmät lannoitteena levitettävät ravinteet ovat kivennäismailla typpi ja turv la fosfori sekä kalium. Metsälannoitus oli runsainta luvun lopussa ja luvun alussa, jonka jälkeen lannoitettujen metsäalojen määrä on vähentynyt vuosittain. Metsätalouden fosforikuormituksen yleisin syy on ojitettujen turvemaiden fosforilannoitus (Kenttämies ja Saukkonen 1996). Kivennäismaiden fosforilannoitus ei ole tutkimuksissa lisännyt valumaveden fosforipitoisuutta merkittävissä määrin, sillä kivennäismaan sisältämät rauta- ja alumiiniyhdisteet sitovat fosfaatin kemiallisesti. Ammoniumtyppi sitoutuu hyvin turpeeseen, mutta helppoliukoiset typpiyhdisteet ovat heti lannoituksen jälkeen alttiita huuhtoutumaan rankkasateiden ja lumen sulamisvesien mukaan. Kivennäismaiden typpilannoitus saattaa lisätä valunnan typpipitoisuutta merkittävästi, mutta huuhtoutuminen on lyhytaikaista (Kenttämies ja Saukkonen 1996) Metsätalouden ravinne ja kiintoainekuormitus Suomen pinta-alasta 86 % luokitellaan metsätalouden piiriin kuluvaksi. Metsätalouden vesistöille aiheuttaman fosforikuormituksen arvioidaan nykyisin olevan tonnia vuodessa ja typpikuormituksen tonnia vuodessa. Metsätalouden osuus vesistöihin tulevasta vuotuisesta fosforin kokonaiskuormituksesta on 6 % ja kokonaistyppikuormituksesta 5 % (Alatalo 2000). Metsätalouden aiheuttamalla kuormituksella voi kuitenkin olla suurta paikallista merkitystä. Metsätaloustoimenpiteiden vaikutus vesistöihin valuvan veden määrään ja laatuun on merkittävää erityisesti vesistöjen latvapuroissa, pikkujärvissä ja lammissa sekä vähäjärvisissä jokivesistöissä, joissa metsätaloustoimenpiteiden pinta-ala kattaa valtaosan valuma-alueesta. Metsätalouden voimakkaasti kuormittamissa vesistöissä metsätalouden osuus vuotuisesta kokonaisfosforikuormituksesta voi kohota jopa %:iin ja typen kokonaiskuormituksen osalta jopa 35 %:iin (Alatalo 2000). 8
10 Metsätaloustoimenpiteiden vaikutukset ravinne- ja kiintoainekuormitukseen ovat huomattavia 5-10 vuoden ajan metsänkäsittelyn jälkeen. Tämän jälkeen kuormitus yleensä laskee lähes ennen toimia vallinneelle tasolle. Voimakkaimmillaan vaikutukset ovat yleensä toimenpidettä seuraavana vuonna. (Alatalo 2000.) Ravinne- ja kiintoaineskuormituksen suuruuteen ja kestoaikaan vaikuttavat metsätaloustoimenpiteiden laatu ja laajuus, alueen maalajien ravinnepitoisuuden lähtötaso, maalajien erodoitumisherkkyys ja ravinteiden pidätyskyky, vesiensuojelulliset toimet alueella kuten esimerkiksi ojitusten yhteydessä tehdyt laskeutusaltaat, sekä tarkasteluajankohdan sademäärä Metsätalouden vesiensuojelutoimia Vesistöjen kannalta paras vaihtoehto on kasvipeitteinen metsämaa. Kasvillisuus sitoo ravinteita, estää eroosiota ja ehkäisee tulvia hidastamalla veden virtausta. Lisäksi kasvillisuus vähentää maalla virtaavan veden määrää haihduttamalla. Metsätalouden vesiensuojelu alkaa huolellisesta metsätaloustoimien ennakkosuunnittelusta. Ennakkosuunnittelussa arvioidaan toimien haitalliset vesistövaikutukset ja määritellään tarvittavat vesiensuojelutoimenpiteet haittojen minimoimiseksi. Töiden mitoituksen ja ajoituksen suunnittelussa tulee huomioida myös muut valuma-alueella tehtävät työt. Tärkeimpiä asioita ennakkosuunnittelussa on selvittää valumavesien kulku toimenpidealueilla ja minimoida vesistöön kulkeutuvan aineksen määrää. Vuonna 2004 julkaistussa Metsähallituksen Metsätalouden ympäristöoppaassa esitetään metsätalouden vesiensuojelutoimia. Seuraavassa kolmessa luvussa esitetään keskeisiä toimia tästä oppaasta. Järvikohtaisesti metsätalouden vesiensuojelullisia toimenpiteitä esitellään tarkemmin järvikohtaisissa hoitosuunnitelmissa Uudis- ja kunnostusojitus sekä ojien perkaus Ojituksissa toiminnan laajuus ja vesiensuojelutoimenpiteiden tarve tulee määritellä valumaaluekohtaisesti ja laajojen ojitusalueiden kunnostukset on syytä jaksottaa useammalle vuodelle siten, että vuosittain kunnostetaan enintään 100 hehtaaria. Toimenpiteiden mitoituksessa ja ajoituksessa tulee huomioida myös muut valuma-alueella tehtävät työt, ennen kaikkea uudishakkuut, joihin liittyy tehokas maanpinnan käsittely. Toimenpiteiden ennakkosuunnittelussa selvitetään minne kunnostettavan alueen valumavedet johdetaan ja minkälaisia toimenpiteitä vesienselkeytykseen käytetään. Tässä yhteydessä määritetään vesistöjen tulvavyöhykkeet, pohjavesialueet ja suojeltujen elinympäristöjen sijainti toimenpidealueella tai sen läheisyydessä. Lisäksi määritetään alueen kaltevuussuhteet ja eroosioherkkyys. Kaikkein herkimmin syöpyvien ojien suuntaa muuttamalla voidaan loiventaa ojien pituuskaltevuutta ja vähentää syöpymisriskiä. Kunnostettavien ojien pituuskaltevuus ei saisi olla suurempi kuin 3 %. Täydennysojia kaivamalla vedet voidaan johtaa herkimpien alueiden ohi. Kunnostusojituksen aiheuttamaa kiintoaine-eroosiota voidaan pienentää jättämällä kaikki toimivat ojat perkaamatta. Erityisesti kivennäismailla sijaitsevien niskaojien ja syöpyneiden, mutta vielä toimivien laskuojien perkaustarvetta on syytä tarkoin harkita. Perkaamatta jätetään aina alavien rantojen tulva-alueella olevat ojat sekä vesistöön suoraan kaivettujen ojien loppupää siltä osin kuin ojan pohja ulottuu vesistön keskivedenpinnan alapuolelle. Luokkaan 1 ja 2 kuuluvilla pohjavesialueilla sijaitsevat ojitusalueet jätetään pääsääntöisesti kunnostamatta. Lisäksi pohjaveden purkautumisen välttämiseksi on jätettävä metriä leveä käsittelemätön reunavyöhyke. Kaivutöiden yhteydessä tapahtuvaa kiintoaineen huuhtoutumista voidaan vähentää töiden ajoituksella, kaivun jaksotuksella ja ojakohtaisilla selkeytysmenetelmillä. Ohutturpeisilla ja hienojakoisilla mailla kunnostustyöt tulee tehdä kuivana kautena. Kevättulvan, roudan sulamisen ja rankkojen syyssateiden aikana kaivutyöt on syytä keskeyttää. 9
11 Uudet laskeutusaltaat on kaivettava ja vanhat altaat tyhjennettävä ennen niihin laskevien ojien kaivuuta. Myös pintavalutuskentät on oltava valmiina. Vesistöön menevät ojat tulee kunnostaa viimeisenä, mikäli mahdollista, vasta 1-2 vuotta muun kunnostamisen jälkeen tai jättää kunnostamatta, jos niiden vedenjohtokyky on säilynyt hyvänä. Vesistöön kulkeutuvan erodoituneen kiintoaineen määrää voidaan merkittävästi vähentää ojastoon kaivettavilla lietetaskuilla ja lietekuopilla sekä perkuukatkoilla ja laskeutusaltailla Hakkuut Päätehakkuiden tärkein vesiensuojelutoimenpide on suojavyöhykkeen jättäminen hakkuualan ja vesistön välille. Suojavyöhykkeen leveys riippuu vesistöstä ja siihen rajoittuvan puuston luonnontilaisuudesta, maanpinnan kaltevuudesta sekä maalajista. Vesiensuojelun minimivaatimuksena on, että vesistön ja hakkuualan välille jäävä suojavyöhyke on vähintään 5 metriä, mutta voimakkaasti vesistöön viettävillä ja hienojakoisilla maalajeilla tarvitaan jopa 30 metrin suojavyöhykkeitä. Vesistöön rajoittuvilla hakkuualueilla on syytä huomioida myös hakkuun maisemalliset ja kalataloudelliset vaikutukset Maanpinnan muokkaus Uudishakkuisiin liittyvä maanmuokkaus on yleistynyt 1980-luvulta lähtien. Kullekin uudistusalalle tai sen osalle valitaan mahdollisimman vähän maan pintakerrosta muuttava muokkausmenetelmä. Rinteisillä aloilla muokkausvaot suunnataan korkeuskäyrien suuntaisesti tai vinosti päälaskusuuntaa vastaan. Yhtenäisen muokkausvaon maksimikaltevuus on 4 %. Herkästi erodoituvilla rinteillä muokkaus tulee tehdä jaksottaisesti. Muokattavan metsäalan ja vesistön väliin jätetään metrin käsittelemätön suojavyöhyke. Mikäli muokkausalalta johdetaan vettä pois kaivettuja ojia myöden, on suojavyöhykkeen lisäksi tehtävä lietekuoppia, laskutusaltaita tai pintavalutuskenttiä tai näiden yhdistelmiä. 2.2 Asutus Asutusjätevedet vaikuttavat vesien tilaan erityisesti asutuskeskusten lähistöillä. Jätevesien vaikutus korostuu vähäsateisina aikoina, jolloin maa- ja metsätalouden hajakuormitus on vähäistä. Asutuskeskusten jätevesien fosforikuormitus väheni huomattavasti ja 1980-luvuilla jätevesien tehostuneen fosforinpoiston seurauksena. Typpikuormituksessa vastaavaa vähenemistä ei tapahtunut. Viime vuosina kuitenkin myös yhdyskuntajätevesien typpikuormitus on alkanut vähentyä typenpoiston tehostamisen myötä. (SYKEa 2004). Haja-asutusalueella viemäriverkoston ulkopuolella asuu kiinteästi noin miljoona suomalaista ja kesäisin saman verran vapaa-ajan asukkaita. Viemäriverkoston ulkopuolella olevan hajaasutuksen aiheuttama fosforikuormitus koko maassa oli vuonna 2003 noin 355 tonnia ja typpikuormitus tonnia (SYKEa 2004). Yleensä vanhoissa talouksissa on vain yksi- tai kaksiosainen sakokaivo, jonka jälkeen jätevedet päätyvät läheiseen ojaan tai suoraan vesistöön. Nykyisin uusilta kiinteistöiltä edellytetään kolmiosaista sakokaivoa ja sen jälkeistä käsittelyä Asutuksen vesiensuojelullisia toimia Asutuksen merkittävin vesistövaikutus on jätevesien aiheuttama vesistökuormitus. Hajaasutusalueiden jätevesien käsittelyvaatimuksista on säädetty asetuksella, joka tuli voimaan Asetuksen mukaan jäteveden orgaanisesta aineesta on puhdistettava 90 %, fosforista 10
12 85 % ja typestä 40 %. Haja-asutuksen ja lomakiinteistöjen vesiensuojelutoimenpiteistä merkittävin onkin huolehtia siitä, että jätevesienkäsittely kiinteistöllä on asetuksen vaatimalla tasolla. Ravinteiden kierron kannalta paras vaihtoehto haja-asutusalueella olisi kompostoiva kuivakäymälä ja pesuvesien käsittely sakokaivojen jälkeen esimerkiksi maasuodatuksella (SYKEa 2004) Paikallisia ohjeita Someron kunnan alueelle vuonna 2000 valmistuneessa rantaosayleiskaavan selosteessa todetaan, että mitään jätevesiä ei saa päästää puhdistamatta vesistöön. Jätevesien maaperäkäsittelyä varten järjestettävä maasuodatin on rakennettava vähintään 20 metrin etäisyydelle keskivedenpinnan mukaisesta rantaviivasta. Pohjavesialueella jätevesiä ei saa imeyttää maaperään lainkaan. Kompostikäymälä tai tiivispohjainen kuivakäymälä on rakennettava vähintään 20 metrin etäisyydelle keskivedenpinnan mukaisesta rantaviivasta.(karttaako Oy 2000.) Rakentamisen ja jätevesienkäsittelyn ohjeistusta on myös Someron kaupungin jätevesienkäsittelyn yleissuunnitelmassa (Suunnittelukeskus 2001) ja kaupungin rakennusjärjestyksessä. 2.3 Maatalous Maatalous on suurin yksittäinen vesistökuormittaja Suomessa. Vuonna 2002 ihmistoiminnan aiheuttamasta vesistöjen kokonaisfosforikuormituksesta noin 60 % ja kokonaistyppikuormituksesta 50 % oli peräisin maataloudesta (SYKEa 2004). Maataloudessa vesistökuormitusta aiheutuu peltoviljelystä ja kotieläintuotannosta. Peltoviljely kuormittaa vesistöjä lannoitetusta maaperästä huuhtoutuvien ravinteiden ja vesistöihin kulkeutuvan kiintoaineen kautta. Vesistön kannalta merkittävin on fosforikuormitus. Fosfori voi olla joko liukoisessa muodossa tai maahiukkasiin sitoutuneena. Kuormituksen määrään vaikuttavat mm. peltojen määrä valuma-alueella, sijainti vesistöihin nähden, pellon kaltevuus, maalaji, pellon käyttö, viljelytekniikka, lannoitteiden käyttömäärä ja levitystapa sekä pellon vesitalous. Pienillä valuma-alueilla tehdyissä tutkimuksissa vuosina arvioitiin pelloilta vesistöihin tulevan fosforikuormituksen olevan 0,9 1,8 kg/ha vuodessa ja typpikuormituksen 7,6 20 kg/ha vuodessa (Rekolainen, Kauppi, ja Turtola 1992). Kotieläintuotannosta tuleva vesistökuormitus on seurausta puutteellisista lannan sekä säilörehun puristenesteen varastointitiloista, jaloittelualueilta, maitohuoneen pesuvesistä sekä lannan huolimattomasta levityksestä. Vesistökuormituksen kannalta on oleellista, miten paljon karjanlantaa levitetään pelloille. Karjatalouden aiheuttaman vesistökuormituksen on arvioitu olevan nautakarjan osalta 0,44 kg/eläinyksilö vuodessa fosforia ja typpeä 2,5 kg/eläinyksilö. Sikataloudesta aiheutuva fosforikuormitus on 0,07 kg/eläinyksilö vuodessa ja typpikuormitus 0,42 kg/eläinyksilö vuodessa Maatalouden vesiensuojelutoimenpiteitä Maatalouden ensisijaisia vesiensuojelutoimia ovat lannoituksen oikea kohdentaminen sekä suojakaistojen ja suojavyöhykkeiden rakentaminen. Näillä pyritään vähentämään pinta- ja pohjavesiin sekä ilmaan aiheutuvaa ravinnekuormitusta sekä maa-aineksen ja haitallisten aineiden huuhtoutumista vesiin. Myös peltojen talviaikaisella kasvipeitteisyydellä on suuri merkitys vesistöihin huuhtoutuvien ravinteiden ja kiintoaineen määrään. Kasvipeite ehkäisee eroosiota ja estää 11
13 maa-ainekseen sitoutuneen fosforin huuhtoutumista. Myös veteen liuenneen typen huuhtoutuminen vähenee (Luoto 2000). Maatalouden vesistökuormitusta voidaan vähentää myös rakentamalla kosteikkoja tai laskeutusaltaita. Kosteikoilla ja laskeutusaltailla voidaan saavuttaa merkittäviä hyötyjä etenkin silloin, kun peltojen osuus valuma-alueesta on suuri, valumavesien ravinnepitoisuudet ovat korkeita ja peltojen kaltevuus on suuri. Altaan ja kosteikon koko vaikuttaa veden viipymään ja sitä kautta kiintoaineen laskeutumiseen. Laskeutusaltaan on oltava vähintään 0,1 0,2 % valuma-alueesta ja kosteikon 1-2 % valuma-alueesta, jotta kiintoaineen määrä vähentyy oleellisesti (Luoto 2000). Peltojen ojitus vaikuttaa merkittävästi niiden vesistökuormitukseen. Mikäli pellon ojitus ei toimi ja vesi seisoo pelloilla, pintavalunta lisääntyy ja maan kasvukunto heikkenee, jolloin ravinteita huuhtoutuu vesistöihin. Ojituksen vesiensuojeluvaikutusta voidaan tehostaa säätösalaojituksella ja kalkkisuodinojituksella sekä säätökastelulla ja kuivatusvesiä kierrättämällä. Maatalouden vesistökuormituksen ensisijaiset vähentämiskeinot sisältyvät maatalouden ympäristötuen ehtoihin. 2.4 Laskeuma Ilmaperäinen kuormitus on vähentynyt viime vuosikymmeninä. Suomen ympäristökeskuksen mittausasemilla laskeuma on vähentynyt vuodesta 1985 rikin osalta % ja typen osalta %. (SYKEa 2004.) Rikin ja typen laskeumat ovat korkeimmat Etelä-Suomessa, missä Keski- ja Itä-Euroopasta tulevan ilman epäpuhtauksien kaukokulkeuman sekä Suomen omien päästöjen vaikutus on suurin. Länsi-Suomen korkeammat ammoniumtypen laskeumat ovat osin peräisin maatalouden ja turkiseläintuotannon ammoniakkipäästöistä. Laskeuman ravinnepitoisuudet ovat Etelä-Suomessa yhä tuntuvat: typpeä ja fosforia 5-20 kg/km2/vuosi. (Vogt, Kiskonjoen vesistön 65 järven tutkimus) 2.5 Luonnonhuuhtouma Luonnonhuuhtoumalla tarkoitetaan valuma-alueelta luontaisesti tulevaa ravinnevirtaamaa. Luonnonhuuhtouma voidaan sisällyttää vesistöön tulevien ravinnevirtaamien tarkasteluun, sillä rehevöitymisen kannalta ei ole merkitystä mistä lähteestä ravinteet tulevat. Luonnonhuuhtoumaa kuitenkaan ei ole syytä pitää varsinaisena kuormittajana muiden kuormittajien tapaan. Luonnonhuuhtouman suuruus vaihtelee riippuen maaperästä, kasvillisuudesta, maaston kaltevuudesta ja ilmastollisista ja hydrologisista tekijöistä. 12
14 3 SIIKJÄRVI Järvinumero: Koordinaattialue: YK-pohjoinen ,YK-itä Peruskarttalehti: C Vesistöalue: 27 Paimionjoen vesistöalue, Painion valuma-alue, Siikajärven valuma-alue Vesienhoitoalue: Kokemäenjoen-Saaristomeren-Selkämeren vesienhoitoalue Siikjärven pinta-ala: 48,3 ha Korkeus merenpinnasta: 105,2 m Kokonaisrantaviiva: 3,3 km Suurin syvyys: n. 15 m Siikjärvi sijaitsee Lounais-Suomessa Someron pohjoisosassa. Siitä käytetään toisinaan myös nimitystä Siikajärvi. Siikjärven pinta-ala on 48,3 hehtaaria ja rantaviivaa järvellä on noin 3,3 km (Hertta-tietokanta 20004). Järven syvin kohta on noin 15 metriä ja yli 10 metrin syvyistä vettä on n. 10 hehtaaria (Koli 1993). Siikjärveen laskee vesiä metsäiseltä valuma-alueelta sekä alapuolisesta Särkjärvestä. Järven luoteiskulman luusuasta vedet virtaavat ojitettujen suoalueiden läpi Kairajärveen ja siitä Edelleen Painio-järveen. Vesajär- Painio Maanmittauslaitos VASU/163/00 Kuva 1. Siikjärven sijainti Gummerus Someron kaupunki
15 3.1 Siikjärven tila Siikjärvi kuuluu Painojärveen laskevaan Siikajärven valuma-alueeseen Kuva 2. Siikjärven sijainti Paimionjoen vesistöalueen pohjoisosassa. Paimionjoen vesistöalue 27, Painoin valuma-alue 27.04, Siikajärven valuma-alue Ekholm 1993) Siikjärven vedenlaatua on tutkittu vuosina 1993 (Uudenmaan ympäristökeskus), 1999 ja 2000 (Vogt 2000). Someron vesienhoitosuunnitelman yhteydessä Siikjärven vedenlaatua tutkittiin ensimmäisen kerran (Varsinais-Suomen kalavesienhoito 2004). Vogt (2000) toteaa tutkimuksessaan, että Siikjärven vesi on kirkasta, lievästi hapanta, pehmeää ja vedellä on riittävästi puskurikykyä vastustamaan ilmansaasteista johtuvaa happamoitumista. Järven suuri vesimassa suhteessa valuma-alueen kokoon edesauttaa järvessä tapahtuvien humusyhdisteiden hajoamis- ja sedimentaatioprosesseja ja Siikjärven vesi sisältääkin selvästi vähemmän humusyhdisteitä kuin siihen idästä laskevan Särkjärven vesi. Siikjärven kaltaisen pitkän viipymän järven vedenlaatu on sangen vakaa, mutta toisaalta veteen muodostuvat häiriötilat ovat nekin luonteeltaan pysyviä. Järven rehevyystasoa arvioidaan veden kokonaisfosfori- ja kokonaistyppipitoisuuden sekä levätuotantoa kuvaavan a-klorofyllipitoisuuden perusteella. Käytössä on monia erilaisia luokitusperusteita. Tässä kartoituksessa on käytetty Vogtin (2000) Someron ylänköjärvien tutkimuksessaan esittämää luokitusta (liite 1). Joulukuussa 1983 otetun vesinäytteen kokonaisfosfori- ja typpipitoisuudet olivat lievästi rehevien ja karujen järvien luokitustason rajalla. Elokuussa 1999 kokonaisfosforipitoisuus oli samoin karujen ja lievästi rehevien järvien luokitustason rajalla, kokonaistyppipitoisuus oli karujen järvien tasolla ja klorofyllipitoisuus oli lievästi rehevien järvien tasolla. Huhtikuussa 2000 fosforipitoisuus oli selvästi karujen järvien tasolla ja kokonaistyppipitoisuus karujen ja lievästi rehevien luokitustason rajalla. Elokuussa 2004 ravinne- ja a-klorofyllipitoisuudet olivat lievästi rehevien järvien tasolla. Kokonaisuudessaan Siikjärvi voidaan luokitella karuihin tai lievästi reheviin järviin. Kesäajan heikohko happitilanne ja kohonnut fosforipitoisuus saattavat kuitenkin viitata alkaneeseen rehevöitymiseen (Vogt 2000). 14
16 4 VALUMA-ALUEKARTOITUS Siikjärven valuma-aluekartoitus toteutettiin kesän ja syksyn 2004 aikana. Kartoitus sisältää karttatarkastelun, maastokäyntejä sekä järveen kohdistuvan ravinnekuormituksen arvioinnin. Kenttäja karttatutkimukset tehtiin siten, että ne täydensivät toisiaan. Karttatutkimuksissa selvitettiin valuma-alueen koko, erilaisten maankäyttömuotojen osuudet, valuma-alueen pohjavesitilanne ja maaperä. Karttatutkimusten pohjalta laadittiin arvioinnit järveen kohdistuvasta ravinnekuormituksesta. Kuormituslaskelmien perusteella on arvioitu valuma-alueen merkitystä järven ravinnekuormittajana. Lisäksi valuma-alueelta kartoitettiin järven suurimmat kuormittajat. Kartoituksen tulokset on koottu tähän raporttiin. 4.1 Kenttä- ja karttatutkimukset Karttatutkimuksissa maastokartalle 1: rajattiin järven valuma-alue ja mahdolliset ongelmakohdat. Valuma-alue rajattiin korkeuskäyrien osoittamien korkeusolojen mukaan. Lounais- Suomen Metsäkeskuksen arkistoista tarkasteltiin alueen ojitustilannetta ja ojitettujen metsäalueiden vesien valuntasuuntaa. Alustavien karttatutkimusten jälkeen toteutettiin kenttäkäynnit. Kenttäkäyntien yhteydessä tarkennettiin valuma-alueen rajausta, arvioitiin maankäyttöä, selvitettiin järveen laskevat ojat ja joet ja arvioitiin silmämääräisesti tulovesien laatua ja määrää. Maastokartalta valuma-alueen rajat siirrettiin numeeriseen muotoon. Kenttäkäynneillä tehtiin huomioita maa- ja metsätaloudellisista toimista sekä näiden sijoittumisesta. Kenttäkäynneillä oli mukana mökkiläisedustaja. Tarkempia tietoja metsätalouden toimenpiteistä kerättiin Salometsän metsänhoitoyhdistyksen Someron toimipisteen arkistoista sekä haastattelemalla ranta-asukkailta. Lisäksi maastossa selvitettiin mahdollisia kohteita erilaisten vesiensuojelullisten toimien sijoittamiseksi. 4.2 Valuma-alueen ravinnekuormitus Valuma-alueen ravinnekuormitukseen vaikuttaa maaperän laatu, maankäyttö sekä vuotuinen sademäärä ja sitä kautta vuosivalunta. Valuma-alueen järveen kohdistuva ravinnekuormitus arvioitiin tarkasteluajankohdan kesän 2004 maankäyttötilanteen mukaan. Kuormituslaskelmissa käytettiin avuksi sekä kenttäkäyntien, että karttatutkimusten tuottamaa tietoa Asutus Haja- ja loma-asutuksen ravinteiden vesistökuormitukseen vaikuttavat monet tekijät mm. kiinteistökohtaisen jäteveden käsittelymenetelmä ja sen tehokkuus, maaperän laatu, pohjaveden asema, ojien virtausolosuhteet ja kiinteistöjen etäisyys vesistöstä. Haja-asutuksen aiheuttaman kuormituksen arviointimenetelmät vaihtelevat ympäristökeskuksittain. Tässä kartoituksessa käytetään samoja kuormitusarvoja kuin on käytetty Kiskonjoen vesistön 65 järven tutkimuksessa (Vogt). Haja-asutuksen arvioitu vuotuinen fosforikuormitus on laskettu arvon 0,4 kg/as/v ja typpikuormitus on laskettu arvon 2,6 kg/as/v mukaan. Loma-asutuksen kuormitus on laskettu arvojen 0,02 P kg/as/v ja 0,05 N kg/as/v perusteella. Valuma-alueen asutuksen määrä ja kiinteistöjen tasoa arvioitiin Someron kaupungin kartta-aineistojen perusteella (Somero 2004). Laskelmissa on käytetty oletusarvoa, että kiinteistöillä asuu keskimäärin 3 henkilöä. Kartoituksessa asutuksen aiheuttamaa ravinnekuormitusta on arvioitu vain jätevesien tuottaman ravinnekuormituksen osalta. Rantarakentamisen, pihamaan muokkaamisen, ja puutarhan- 15
17 hoidon aiheuttamaa kuormitusta ei ole erikseen tarkasteltu.siikjärven pohjoisrannalla sijaitsevan Someron seurakunnan leirikeskuksen jätevesien kuormitusta on arvioitu seurakunnalta saatujen käyttövuorokausien ja käyttäjämäärien arvioiden perusteella Maatalous Maatalouden kuormitusta on arvioitu Suomen ympäristökeskuksen kehittämää ns. VIHTAmallia (Viljelyalueiden valumavesien hallintamalli) soveltaen. VIHTA-mallissa arvioidaan viljelyalueiden valumavesien kiintoaine- ja ravinnekuormituksen nykytilaa kiintoaineksen-, partikkeli- ja liuenneen fosforin ja typen absoluuttisena lukuarvona. Käytännössä saatavat luvut ovat suuntaa-antavia, suuruusluokaltaan kuitenkin todenmukaisia kuormitusarvoja. VIHTA-mallissa kuormitukseen vaikuttavia muuttujia ovat pellon P-luku (fosforipitoisuus), kaltevuus, makrohuokoisuus, maalaji, kasvillisuuden peittävyys ja ojitus (Äijö ja Tattari 2000) Metsätalous Metsätalouden aiheuttamaa ravinnekuormitusta voidaan arvioida monella eri tavalla. Tavanomaisen metsätalouden piiriin kuuluvilta valuma-alueilta vuotuinen fosforikuormitus on tutkimusten mukaan ollut kg/km 2 ja vuotuinen typpikuormitus on vaihdellut välillä kg/km 2 (Rekolainen 1989). Tässä tutkimuksessa sovellettiin Rekolaisen arvioita. Metsätaloustoimien vaikutus vesistöön arvioitiin kestävän noin 10 vuotta. Laskelmissa on huomioitu vain ne metsäalueet, joissa on viimeisen kymmenen vuoden aikana toteutettu metsätaloudellisia toimia. Nämä tiedot on kerätty maastokäyntien yhteydessä ja Salometsän metsänhoitoyhdistyksen Someron toimiston arkistoista (Kuisma 2004). Muilta metsäalueilta tuleva kuormitus on huomioitu luonnonhuuhtouman kuormitusarvoissa Luonnonhuuhtouma Luonnonhuuhtoumalla tarkoitetaan sitä valuntaa, mikä joka tapauksessa ilman ihmistoimintaa valuma-alueelta purkautuu vesistöön. Luonnonhuuhtouman osuus kokonaiskuormituksesta on sitä suurempaa mitä luonnontilaisempi valuma-alue on. Tässä kartoituksessa luonnonhuuhtoumaa on arvioitu Suomen ympäristökeskuksen kehittämän vesistökuormituksen arviointi- ja hallintajärjestelmän (VEPS) vesistöalueiden ns. 3. jakotasolle laskemien ja käyttämien ominaiskuormitusarvojen perusteella (SYKEb 2004). Luonnonhuuhtouman ominaiskuormitusarvona käytetään VEPS-järjestelmän luonnonhuuhtouman sekä hulevesien ominaiskuormitusarvojen summaa. Ominaiskuormitusarvo on kerrottu valuma-alueen maapinta-alalla. VEPS-ohjelmiston avulla kuormitusta voidaan arvioida ainoastaan 1., 2. tai. 3. jakovaiheen valuma-aluetasolle. Sitä ei voida toistaiseksi käyttää kaikissa tapauksissa tarkkaan yksittäisten järvien kuormitusarviointiin Laskeuma Laskeumalla tarkoitetaan suoraan ilmakehästä järven pintaan tulevaa kuormitusta. Laskeuman aiheuttama typpi- ja fosforikuormitus on arvioitu Suomen ympäristökeskuksen Vihdin havaintoaseman keräämien vuosilaskeuma-arvojen keskiarvojen perusteella (liite 2). Laskeuman tuoma ravinnekuorma on laskettu järven pinta-alalle. 16
18 5 VALUMA-ALUE Siikjärven koko valuma alue on noin 480 hehtaaria (liite 2). Koko valuma-alueeseen kuuluu yläpuolinen Särkjärvi ja sen lähivaluma-alue sekä Siikjärvi ja sen oma lähivaluma-alue. Siikjärven koko valuma-alue on pääosin karua kangasmetsää ja ojitettuja suoalueita. Maanviljelystä on vain Siikjärven lähivaluma-alueella, aivan järven rannan tuntumassa. Siikjärven lähivaluma-alue on noin 195 hehtaaria. Se rajoittuu etelässä Särkjärven, idässä Vesajärven sekä pohjoisessa Poikkipuoliaisen ja Pahnalammen lähivaluma-alueisiin. Lännessä Siikjärven lähivaluma-aluetta rajaa laajat ojitetut Kairajärveen laskevat suoalueet. Järven osuus lähivaluma-alueesta on 48 hehtaaria, noin 25 %. Lähivaluma-alueen maa-ala on noin 147 hehtaaria. Valuma-alueella ei ole vedenhankintaan soveltuvia pohjavesialueita eikä luontokohteita, jotka merkittävästi rajoittaisivat vesiensuojelullisia toimenpiteitä valuma-alueella. Ravinnekuormituksen kannalta merkittävimmät ojat ovat Särkjärvestä laskeva puro (kuva 3 A) sekä ojitetun Harttaankorven suoalueen poikki kulkeva metsäoja (kuva 3 B). Särkjärvestä tulevan ojan vesi oli kesällä 2004 silmämääräisesti tarkasteltuna Siikjärven vettä hieman ruskeampaa ja sameampaa. Harttaankorven puron vesi oli melko kirkasta. Siikjärvi B A Kuva 3. Siikjärven lähivaluma-alue. Kartta: Maanmittauslaitos lupa no: VASU/163/00, valuma-aluerajaus tekijän. Siikjärven lähivaluma-alueesta suurin osa, n. 93 %, on metsämaata. Tästä vajaa 20 % suopohjaista. Kosteapohjaisesta metsämaasta on ojitettu noin 3 / 4. Suurin osa Siikjärven lähivaluma-alueen ojituksista on toteutettu luvuilla. Uudisojituksia valuma-alueella ei viime vuosina ole toteutettu, joitakin kunnostusojituksia on tehty 2000-luvulla järven pohjoispuolen soilla (Lounais-Suomen metsäkeskus, arkisto 2004). 17
19 Viljelysmaita valuma-alueella on vain vajaan hehtaarin verran. Tarkasteluajankohtana, syksyllä 2004, Siikjärven lähivaluma-alueella oli 17 vapaa-ajan asuntoa talous- ja saunarakennuksineen, 1 vakituisen asutuksen kiinteistö sekä Someron seurakunnan leirikeskuksen kiinteistöt. Asutus vie valuma-alueen maapinta-alasta noin 5 % ja hiekkaiset tiet vajaan 2 %. Siikjärven rannoille on rakenteilla myös uusia lomakiinteistöjä. Niiden kuormitusta ei tässä kartoituksessa ole arvioitu. Taulukko 1. Siikjärven lähivaluma-alueen maankäyttö Valuma-alue: 195,1 100 Järven pinta-ala 48,3 24,7 ha % % % % Valuma-alue ilman järveä 146,8 75,2 100,0 Asutus 7,3 5,0 Tiet 2,4 1,6 Pellot 0,8 0,5 Metsämaata 136,3 92,8 100 Suomaata 23,4 15,9 17,2 100 * ojitettu 17,8 76,1 * ojittamaton 5,6 23,9 Siikjärven valuma-alueen maaperästä noin 46 % on sekalajitteista moreenia. Pohjoisosassa valuma-aluetta on ohutpeitteistä kalliomaata, jossa moreenikerros on alle metrin. Rannat ovat paikoin kivikkoisia. Suoalueet ovat ravinteikkaita saraturvekerrostumia (Ct). Harttaankorvensuolla turvekerros on alle metrin paksuista. Suoalue (Ct- ravinteikas saraturvekerrostuma) Ohutpeitteistä kalliomaata tai kalliopaljastuma Hiekkamoreeni Karkean hiekan (2,0 0,2 mm) muodostuma Karkea hieta (0,2 0,06 mm) Siikjärven valumaalueen raja Kuva 4. Siikjärven valuma-alueen maaperä. Karttapohja: GTK 2000, rajaukset ja selite tekijän. 18
20 6 KUORMITUS Siikjärven veden ravinnepitoisuudet ovat olleet karujen ja lievästi rehevien järvien luokitustasojen rajoilla. Vedenlaatu on hyvää ja järven tilaa voidaan luokitella hyväksi. Silti Siikjärven syvännevedessä on kesäaikana havaittu happivajausta ja kohonneita fosforipitoisuuksia (Vogt 2000). Nämä voivat viitata alkaneeseen rehevöitymiseen järvellä. Tässä kartoituksessa järveen kohdistuvaa ulkoista ravinnekuormitusta on arvioitu asutuksen, maa- ja metsätalouden, laskeuman ja luonnonhuuhtouman aiheuttaman kokonaisfosfori- ja kokonaistyppikuormituksen perusteella. Siikjärven laskennallinen kokonaisfosforikuormitus on n. 27 kg / vuosi ja kokonaistyppikuormitus on n. 804 kg / vuosi. Taulukko 2. Siikjärven valuma-alueperäinen kokonaisfosfori ja typpikuormitus Kuormituslähteet Kok p / v Kok N / v Kok P % Kok N % Asutus 4,2 19, *vakituinen asutus 1 1,2 7,8 5 0,9 * leirikeskus 1 2,0 9,0 7 1 *vapaa-ajan as. 1 1,0 2,0 4 0,1 Maatalous 2 0,3 12,0 1 1 Metsätalous 3 3,6 44, Luonnonhuuhtouma 4 10,6 361, Laskeuma 5 8,4 367, Yhteensä 27,1 804, = Vogtin (2000) arvojen mukaan laskettu 2 = VIHTA-malli 3 = Rekolaisen (1989) esittämien arvojen mukaan laskettu 4 = VEPS- järjestelmän (2004) mukainen kuormitus 5 = Laskettu järven pinta-alalle. Kuormituskerroin Vihdin vuosilaskeuman ( ) keskiarvo Asutuksen aiheuttamaa ravinnekuormitusta on arvioitu Vogtin Kiskonjoen 65 järven tutkimuksessa esittämillä kuormitusarvoilla. Loma-asutuksen kuormitus on arvioitu arvolla Kok P 0,02 kg/as/v ja Kok N 0,05 kg/as/v ja vakituisen asutuksen kiinteistöjen kuormitus on arvioitu arvoilla Kok P 0,4 kg/as/v ja Kok N 2,6 kg/as/v. Kiinteistöjen määrää ja laatua tarkasteltiin Someron kaupungin kiinteistörekisterin antamien tietojen perusteella. Vakituisen asutuksen kiinteistöjä on 1 ja vapaa-ajankiinteistöjä 17 kpl. Lisäksi on Seurakunnan leirikeskus, jossa jätevedenkäsittelymenetelmää on uudistettu syksyllä Kiinteistöjen jätevedenkäsittelymenetelmien tehokkuutta on arvioitu olettaen, että lomakiinteistöjen jätevedenkäsittelymenetelmänä on perinteinen huussi ja vakituisen asutuksen kiinteistöillä jätevedet johdetaan sakokaivon jälkeen maastoon. Kiinteistöillä on arvioitu olevan keskimäärin 3 asukasta / kiinteistö. Asutuksen aiheuttamaan kuormitukseen ei ole huomioitu rakentamisen, puutarhanhoidon tms. toiminnan aiheuttamaa ravinnekuormitusta. Metsätalouden kuormitus on arvioitu soveltamalla Rekolaisen (1989) esittämiä vuotuisia kuormituslukuja. Someron metsänhoitoyhdistyksen ja maastotarkastelujen arvioiden mukaan Siikjärven valuma-alueen metsämaasta noin 26 hehtaarilla on viimeisen 10 vuoden aikana toteutettu ravinnekuormituksen kannalta huomioonotettavia metsätalouden toimenpiteitä. Luonnonhuuhtouman arvioissa on käytetty VEPS- järjestelmän ominaiskuormitusarvoja. Luonnonhuuhtoumaan on laskettu mukaan järjestelmän esittämät hulevedet ja varsinainen luonnonhuuhtouma (liite 1). Laskeuma on arvioitu järven pinta-alalle. Kuormituskertoimena on käytetty Vihdin havaintoaseman vuosien vuosilaskeumien keskiarvoja (liite 1). 19
21 7 RAVINNEKUORMITTAJAT Siikjärveen kohdistuvaa ravinnekuormitusta tarkastellaan luonnonhuuhtouman, laskeuman, maatalouden, metsätalouden ja asutuksen aiheuttaman kokonaistyppi- ja kokonaisfosforikuormituksen perusteella. Valuma-alueen maankäytön ja haja-asutuksen jätevedenkäsittelymenetelmien tehokkuus sekä peltoalueiden sijoittuminen valuma-alueella vaikuttavat ravinnekuormituksen todellisen vuosikuormituksen suuruuteen. Mitä kauempana asutus tai viljelyalat ovat, sitä pienempi on vesistöön kulkeutuvan suoran kuormituksen osuus. Tässä arvioinnissa asutuksen tai viljelyalojen etäisyyttä ei ole erikseen huomioitu. Fosforikuormitus Typpikuormitus Laskeuma 31 % Asutus 16 % Maatalous 1 % Asutus 2 % Maatalous 1 % Metsätalous 6 % Luonnonhuhtouma- 39 % Metsätalous 13 % Laskeuma 46 % Luonnon- huuhtouma- 45 % Kuva 5. Siikjärveen kohdistuva ravinnekuormitus Noin 39 % Siikjärveen kohdistuvasta fosforikuormituksesta ja 45 % typpikuormituksesta on luonnonhuuhtouman aikaansaamaa. Luonnonhuuhtoumaa ei ole syytä tarkastella varsinaisena kuormittajana, sillä luonnonhuuhtouman aiheuttama ravinnekuormitus on sitä kuormitusta mikä ihmistoiminnasta riippumatta valuma-alueelta aiheutuu ja luonnonhuuhtouman osuus kokonaiskuormituksesta kertoo valuma-alueen luonnontilaisuudesta. Mitä suurempi on luonnonhuuhtouman osuus, sitä luonnontilaisempana valuma-aluetta voidaan pitää. Laskeuman osuus vuotuisesta fosforikuormituksesta on 31 % ja typpikuormituksesta 46 %. Laskeuman aiheuttamaa kuormitusta on paikallisilla vesiensuojelutoimilla lähes mahdotonta pienentää, sillä suuri osa ilmaperäisestä kuormituksesta kulkeutuu kaukokulkeumana teollisuuden ja liikenteen päästöistä. Myös maatalouden typpipäästöillä on kuitenkin vaikutusta myös ilmaperäisen kuormituksen koostumukseen. Asutuksen aiheuttama typpikuormitus on noin 16 % kokonaistyppikuormituksesta. Fosforikuormituksesta 2 % on arvioitu aiheutuvan asutuksen jätevesistä. Järven veden hygieenisen laadun kannalta on merkittävää, että jätevesien käsittely on tehokasta ja ranta-asutuksen jätevedenkäsittelymenetelmät ovat asianmukaisella tasolla. Metsätalouden osuus Siikjärven vuotuisesta fosforikuormituksesta on noin 13 %. Vuotuisesta typpikuormituksesta 6 % on metsätalouden aikaansaamaa. 7.1 Valuma-alueperäinen kuormitus Valuma-alueperäisestä kuormituksesta (kokonaiskuormitus - laskeuma) suurin osa on luonnonhuuhtouman aiheuttamaa. Noin 56 % valuma-alueperäisestä fosforikuormituksesta ja 83 % typpikuormituksesta on luonnonhuuhtouman aiheuttamaa. Metsätalouden osuus valumaalueperäisestä kuormituksesta fosforin osalta vajaan 20 ja typen osalta 10 %. Asutuksen aiheuttama kuormitus on fosforin osalta runsaat 20 % ja typen 4. 20
22 8 SÄRKJÄRVEN VAIKUTUS Siik- ja Särkjärven yhdistää kapea noin 140 metrin pituinen puro. Sateisena kesänä 2004 puro oli parin metrin levyinen, normaaleina kesinä huomattavasti pienempi, mutta kuivinakin kesinä purossa on virtaamaa. Ylempänä sijaitsevien vesistöjen kautta tulevan kuormituksen arviointi on varsin hankalaa. Täsmällisen arvion tekeminen vaatii usein toistettavia virtaus- ja vedenlaatututkimuksia sekä järvien viipymä-, tilavuus- ja ravinnetietoja. Siik- ja Särkjärvestä ei kaikkia mainittuja tutkimustuloksia ollut saatavilla. Alapuolisen Särkjärven vesi oli elokuussa 2004 rehevien ja Siikjärven vesi lievästi rehevien järvien tasolla. Särkjärven veden ravinnepitoisuudet ovat useimmissa muissakin tutkimuksissa olleet korkeampia kuin Siikjärvessä, joten Särkjärvestä purkautuva vesi lisää Siikjärven veden ravinnepitoisuuksia. Särkjärvestä tulevaan kuormitukseen voidaan puuttua rakentamalla järvien väliseen puroon kiintoainetta pidättäviä laskeutusaltaita tai myös liuenneita ravinteita pidättävä kosteikko. Kosteikkorakentamiseen soveltuva maa-ala järvien välillä on kuitenkin niin pieni (n. 1 ha), ettei siihen voida rakentaa riittävän laajaa kosteikkoa (2-3 % valuma-alueesta) Samoin laskeutusaltaat jäisivät pieniksi. Tulva-aikoina altaisiin tai kosteikkoon sedimentoitunut kiintoaine saattaisi huuhtoutua tulvavesien mukana Siikjärveen. Toimivin ratkaisu olisi puuttua Särkjärveen tulevaan kuormitukseen sekä pyrkiä pitämään Särkjärven tila hyvänä ja tämän lisäksi rakentaa järvien välille ravinteita pidättäviä elementtejä. 9 YHTEENVETO Siikjärven vesi on kirkasta ja laadultaan hyvää. Järven vedessä on kuitenkin piirteitä alkaneesta rehevöitymiskehityksestä. Jotta rehevöitymiskehitys voidaan pysäyttää, on pyrittävä vähentämään järveen kohdistuvaa ravinnekuormitusta. Järveen purkautuu ravinteita sen valuma-alueelta, ilmasta ja alapuolisesta Särkjärvestä. Siikjärven valuma-alue on pääosin karuhkoa kangasmetsää ja ojitettuja suoalueita. Valumaalueella on yksi vakituisen asutuksen kiinteistö, seurakunnan leirikeskus ja vajaat parikymmentä loma-asuntoa. Kuormittavaa teollisuutta valuma-alueella ei ole. Peltoja on aivan järven rannan tuntumassa vajaan hehtaarin verran. Ne ovat olleet useamman vuoden viljelykäytön ulkopuolella. Siikjärven lähivaluma-alueen kokonaiskuormituksesta suurin osa on luonnonhuuhtouman aiheuttamaa. Luonnonhuuhtouman osuus kuvastaa järven valuma-alueen luonnontilaisuutta, joten Siikjärven valuma-aluetta voidaan pitää melko luonnontilaisena. Järveä kuormittaa lähivaluma-alueen asutus ja metsätalous sekä alapuolinen Särkjärvi. Asutuksen aiheuttamaa ravinnekuormitusta voidaan pienentää tehostamalla jätevedenkäsittelyä sekä välttämällä rannan tuntumaan perustettujen pihanurmikoiden ja kasvimaiden lannoitusta. Metsätalouden vesiensuojelullisia toimia kuvataan luvussa Särkjärvestä tulevaa kuormitusta voidaan vähentää puuttumalla Särkjärven valuma-alueen kuormitukseen ja perustamalla järvien väliseen puroon kosteikko tai pieniä laskeutusaltaita. Yksinomaan puroon rakennetut ravinteita pidättävät elementit eivät riitä pysäyttämään Särkjärvestä tulevaa ravinnevirtaa. Turun ammattikorkeakoulu Kestävän kehityksen ko. Sanna Tikander Jari Hietaranta 21
KOVELON HOITOSUUNNITELMA
Somero Someron vesienhoitosuunnitelma Osaraportti VII KOVELON HOITOSUUNNITELMA SISÄLLYS 1 JOHDANTO 2 2 YLEISTÄ 2 3 KOVELO 3 OSA A 5-24 KOVELON VALUMA-ALUEKARTOITUS Sanna Tikander ja Jari Hietaranta (2005)
HEINJÄRVEN HOITOSUUNNITELMA
Somero Someron vesienhoitosuunnitelma Osaraportti III HEINJÄRVEN HOITOSUUNNITELMA SISÄLLYS 1 JOHDANTO 2 2 YLEISTÄ 2 3 HEINJÄRVI 3 OSA A 5-25 HEINJÄRVEN VALUMA-ALUEKARTOITUS Sanna Tikander ja Jari Hietaranta
SALKOLANJÄRVEN HOITOSUUNNITELMA
Somero Someron vesienhoitosuunnitelma Osaraportti XVI SALKOLANJÄRVEN HOITOSUUNNITELMA SISÄLLYS 1 JOHDANTO 2 2 YLEISTÄ 2 3 SALKOLANJÄRVI 3 OSA A SALKOLANJÄRVEN VALUMA-ALUEKARTOITUS 5-25 Sanna Tikander ja
OINASJÄRVEN HOITOSUUNNITELMA
Somero Someron vesienhoitosuunnitelma Osaraportti XIII OINASJÄRVEN HOITOSUUNNITELMA SISÄLLYS 1 JOHDANTO 2 2 YLEISTÄ 2 3 OINASJÄRVI 3 OSA A 5-32 OINASJÄRVEN VALUMA-ALUEKARTOITUS Sanna Tikander ja Jari Hietaranta
ARIMAAN HOITOSUUNNITELMA
Somero Someron vesienhoitosuunnitelma Osaraportti I ARIMAAN HOITOSUUNNITELMA SISÄLLYS 1 JOHDANTO 2 2 YLEISTÄ 2 3 ARIMAA 3 OSA A 5-30 ARIMAAN VALUMA-ALUEKARTOITUS Sanna Tikander ja Jari Hietaranta (2005)
HALKJÄRVEN HOITOSUUNNITELMA
Somero Someron vesienhoitosuunnitelma Osaraportti II HALKJÄRVEN HOITOSUUNNITELMA SISÄLLYS 1 JOHDANTO 2 2 YLEISTÄ 2 3 HALKJÄRVI 3 OSA A 5-32 HALKJÄRVEN VALUMA-ALUEKARTOITUS Sanna Tikander ja Jari Hietaranta
VESAJÄRVEN HOITOSUUNNITELMA
Somero Someron vesienhoitosuunnitelma Osaraportti XX VESAJÄRVEN HOITOSUUNNITELMA SISÄLLYS 1 JOHDANTO 2 2 YLEISTÄ 2 3 VESAJÄRVI 3 OSA A 5-25 VESAJÄRVEN VALUMA-ALUEKARTOITUS Sanna Tikander ja Jari Hietaranta
POIKKIPUOLIAISEN HOITOSUUNNITELMA
Somero Someron vesienhoitosuunnitelma Osaraportti XV POIKKIPUOLIAISEN HOITOSUUNNITELMA SISÄLLYS 1 JOHDANTO 2 2 YLEISTÄ 2 3 POIKKIPUOLIAINEN 3 OSA A 5-24 POIKKIPUOLIAISEN VALUMA-ALUEKARTOITUS Sanna Tikander
SÄRKJÄRVEN HOITOSUUNNITELMA
Somero Someron vesienhoitosuunnitelma Osaraportti XVIII SÄRKJÄRVEN HOITOSUUNNITELMA SISÄLLYS 1 JOHDANTO 2 2 YLEISTÄ 2 3 SÄRKJÄRVI 3 OSA A 5-24 SÄRKJÄRVEN VALUMA-ALUEKARTOITUS Sanna Tikander ja Jari Hietaranta
ISO- JA PIKKU-ÄTÄMÖN HOITOSUUNNITELMA
Somero Someron vesienhoitosuunnitelma Osaraportti VI ISO- JA PIKKU-ÄTÄMÖN HOITOSUUNNITELMA SISÄLLYS 1 JOHDANTO 2 2 YLEISTÄ 2 3 ISO- JA PIKKU-ÄTÄMÖ 3 OSA A 5-29 ISO- JA PIKKU-ÄTÄMÖN VALUMA-ALUEKARTOITUKSET